આધ્યાત્મિક જગતના સ્વૈરવિહારીઓને માટે પરમહંસ યોગાનંદનું ''ઓટોગ્રાફી ઓફ અ યોગી'' પુસ્તક ઘરવૈદા જેવું હાથવગુ અને દિવ્યાનંદ આપતી જડીબુટ્ટી સમાન છે તે તો બધા જ જાણે જ છે. પરમહંસ યોગાનંદ (૫ જાન્યુઆરી, ૧૮૯૩- ૭ માર્ચ ૧૯૫૨) તેના ગુરુ યુક્તેશ્વર ગીરીના મેળાપ બાદ કઈ રીતે પૂર્વજન્મના ગુરુ લાહિરી મહાશય સુધીની અનુભૂતિ પ્રાપ્ત કરે છે અને આ જ કૃપાશક્તિથી હિમાલયના યોગીઓ, જ્યાં ઋણાનુબંધ નિશ્ચિત છે તેવી અકલ્પ્ય અંતરિયાળ જગા-પ્રદેશ પર પહોંચે છે તેની અનુભૂતિ આ ઓલાટાઇમ બેસ્ટ સેલર પુસ્તકમાં રજુઆત થઈ છે. ૧૯૪૬માં સૌ પ્રથમ વખત પ્રકાશિત થયેલ પુસ્તક હાર્પિન કોલીન્સના મતે ૨૦મી સદીના ૧૦૦ શ્રેષ્ઠ માનવ જગતને પ્રેરણા પૂરા પાડતા પુસ્તકમાં સ્થાન પામ્યું છે.